มันนี่ทูเดย์
ออมสินลดดอกเบี้ย
29 ต.ค. 2565

ออมสินลดดอกเบี้ย
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารออมสินจะเสนอคณะรัฐมนตรี (ครม.) เห็นชอบมาตรการของขวัญปีใหม่ โดยลูกค้าที่มีประวัติชำระดีสามารถกู้เงินก้อนใหม่ในอัตรา 80% ของวงเงินที่ชำระหนี้คืนมาก่อนหน้านี้ แต่ไม่เกิน 3-5 หมื่นบาท/ราย การ ลดดอกเบี้ยเงินกู้ให้ลูกค้าที่มีประวัติชำระหนี้ดี รวมทั้งจะยกเว้นค่าธรรมเนียมในทุกบริการทุกช่องทาง เช่น ตู้เอทีเอ็ม โมบายแบงก์กิ้ง ทั้งค่าธรรมเนียมในการถอน โอน ต่างสาขา ในสัปดาห์สุดท้ายของปี 2559 
ธอส.เปิดประมูลทรัพย์
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) กล่าวว่า ธอส.จะจัดงานประมูลทรัพย์สินธนาคารรวม 2,652 รายการ โดยผู้ชนะประมูลสามารถเลือกรับแคมเปญผ่อนดอกเบี้ย 0% นานถึง 24 เดือน หรือ 12 เดือน จัดประมูลวันที่ 17 ธ.ค.นี้ที่ ธอส.สำนักงานใหญ่ ส่วนทรัพย์สินในภูมิภาคจัดประมูล ณ ที่ทำการสาขา สอบถามรายละเอียดที่โทร.02-645-9000 หรือ www.ghbank.co.th